जब मैंने उनसे पूछा कि ये दिवाली उनके लिए स्पेशल क्यों है? जवाब मिला, 'इस हफ्ते पहली बार अपने परिवार के लोगों के चेहरे मैं ठीक से देख पाऊंगी. इतने दिनों में मैं काफी बिजी थी, जिसके कारण उनसे बात तक नहीं हो पाई थी. दिवाली मेरे लिए इसलिए भी खास है, क्योंकि इस दिन हम परिवार वाले सब साथ होते हैं. सबसे मिलने का मौका मिलता है.' निष्ठा को दिवाली में सजे हुए घर अच्छे लगते हैं. इसलिए वो कल अपने घर को बहुत ही अच्छे से सजाएंगी. परिवार के साथ टाइम बिताएंगी.